
	Obec Vojňany
Všeobecné záväzné nariadenie  č. 1 /2016


Obecné zastupiteľstvo obce Vojňany, V súlade s § 11 ods. 4 písm. a) zák. č. 369/90 Zb. o obecnom zriadení v znení neskorších predpisov  vydáva    
Všeobecné záväzné nariadenie č.   1/2016
O poskytnutí jednorazového príspevku pri narodení dieťaťa
                                                                                    I.

Preambula
Toto VZN je vydané za účelom stanovenia podmienok poskytovania podpory rodinám, v zmysle §3 ods. 1 zákona o obecnom zriadení, teda s podmienkou trvalého pobytu v obci Vojňany. Príspevok je nenárokovateľná finančná podpora.

II.

Základné ustanovenia
1. Príspevok pri narodení dieťaťa sa poskytuje obyvateľom obce Vojňany spĺňajúcim podmienky podľa tohto nariadenia z objemu finančných prostriedkov vyčlenených na tento účel z rozpočtu obce maximálne do výšky schválenej v rozpočte.

2. Príspevok je jednorazová dávka, ktorou obec Vojňany môže prispieť na pokrytie výdavkov spojených so zabezpečením nevyhnutných potrieb narodeného dieťaťa.

III.
Podmienky poskytovania príspevku 
1.  Žiadateľmi o príspevok pri narodení dieťaťa sú:

   a) v prípade úplnej rodiny:

       - obaja rodičia dieťaťa,

       - matka dieťaťa, alebo otec dieťaťa, ak sa preukážu objektívne skutočnosti znemožňujúce   
požiadať o finančnú podporu oboma rodičmi ,

   b) v prípade neúplnej rodiny:

       - rodič, ktorý má dieťa v opatere,

       - osoba, ktorej bolo dieťa zverené do pestúnskej starostlivosti.

2. Žiadatelia musia byť obyvateľmi obce Vojňany v zmysle § 3 ods.1 zákona 369/1990 Zb. o obecnom zriadení (obyvateľom je osoba, ktorá má na území obce trvalý pobyt), a teda musia mať trvalý pobyt v obci Vojňany pred narodením dieťaťa.

3. Žiadosť o príspevok možno podať na každé narodené dieťa, ktoré má trvalý pobyt vo Vojňanoch.
4. Žiadať o príspevok na to isté dieťa vzniká iba raz. Ak sa súčasne narodí viac detí , možnosť príspevku vzniká na každé dieťa.

5. Príspevok nemožno poskytnúť vtedy ak:

ak orgány  na to určené  evidujú a preverujú podozrenie zo zanedbania starostlivosti o deti žiadateľmi.
IV.

Výška príspevku

1. Jednorazový príspevok na jedno dieťa je 100,- €.
2. Ak sa súčasne narodili  dve alebo viac detí, výška jednorazového príspevku je násobkom príspevku uvedeného v odseku. 1  a počtu narodených detí .

V.

Žiadosť o príspevok

1. Žiadateľ podáva písomnú žiadosť o poskytnutie príspevku pri narodení dieťaťa na obecný úrad vo Vojňanoch do 90 dní od narodenia dieťaťa. V opodstatnených prípadoch najneskôr však do 1 roka od narodenia dieťaťa, pri stálom spĺňaní podmienok podľa tohto nariadenia. 
2. Žiadateľ musí k žiadosti o poskytnutie príspevku predložiť:

a/ rodný list dieťaťa,

b/ platný občiansky preukaz 
3. Žiadosť o poskytnutie príspevku musí obsahovať:

- osobné údaje žiadateľa -  meno, priezvisko, dátum narodenia, bydlisko,

- osobné údaje narodeného dieťaťa - meno, priezvisko, dátum narodenia, rodné číslo, bydlisko,

- číslo identifikačného preukazu žiadateľa,
- súhlas so spracovaním osobných údajov
- vlastnoručný podpis žiadateľa
4. Odporúčanými údajmi žiadateľa v žiadosti sú iné kontaktné údaje, ako napr. telefón alebo elektronická pošta.

5. Príspevok je splatný do 30 dní od podania žiadosti, ak boli splnené všetky podmienky pre udelenie príspevku.
VII.
Spoločné a záverečné ustanovenia

1. Komplexnú dokumentáciu o poskytnutí príspevku eviduje obecný úrad Vojňany.

2. Toto všeobecne záväzné nariadenie obce Vojňany číslo 1/2016 bolo schválené OZ 
dňa    21.4.2016   a nadobúda účinnosť 1.5.2016    
                                                                                    Marián Gaborčík 
                                                                                starosta obce Vojňany
Návrh na pripomienkovanie bol zverejnený na úradnej tabuli a www.vojnany.sk :

Zverejnené  dňa: 18.3.2016
Zvesené       dňa:  15.4.2016  
Po schválení Obecným  zastupiteľstvom vo Vojňanoch, bol zverejnený na úradnej tabuli a www. vojnany.sk:

Zverejnené dňa: 22.4.2016
Zvesené dňa:      8.5.2016  

Žiadosť o poskytnutie jednorazového príspevku pri narodení dieťaťa

Podpísaní:

Matka dieťaťa:
Meno ..............................................Priezvisko ................................................................... 

Trvalé bydlisko:                                                Rodinný stav:
Číslo OP:.....................................................................Telefón:...........................................

Otec dieťaťa:

Meno:                                               Priezvisko: 

Trvalé bydlisko:......................................................Rodinný stav........................................

Číslo OP:.....................................................................Telefón:............................................
ž i a d a

o poskytnutie jednorazového príspevku pri narodení dieťaťa
Meno:                                                  Priezvisko:        
Dátum narodenia:                             Rodné číslo: 
Svojimi podpismi dávame súhlas so spracovaním osobných údajov.
Vojňany  dňa .....................................

                                                                                 ......................................................................

                                                                                                        Podpisy žiadateľov
Správnosť údajov overil: ....................................

Prílohy : Kópia rodného listu



Obec  Vojňany


Vojňany č.4,  05902 Vojňany

